《望江南 其二》
清代·严绳孙

临欲别，何处见回眸。一丈红墙遮玉砌，十年青鸟断银钩。

往事总成愁。

憔悴尽，花满忆春游。褰幌月华窥拥被，隔帘风影报梳头。

终日并兰舟。

作者简介：（1623—1702）江苏无锡人，字荪友。以诗古文辞擅名。康熙十八年，以布衣举博学鸿儒，试日仅赋一诗而出。授检讨，修《明史》，充日讲起居注官。迁右中允，乞归。工书画，有《秋水集》。